CELEX: 62009TN0522
Language: ro
Date: 2009-12-21 00:00:00
Title: Cauza T-522/09: Acțiune introdusă la 21 decembrie 2009 — Gemmi Furs/OAPI — Lemmi-Fashion (GEMMI)

27.2.2010   
            
            
               RO
            
            
               Jurnalul Oficial al Uniunii Europene
            
            
               C 51/43
            
         Acțiune introdusă la 21 decembrie 2009 — Gemmi Furs/OAPI — Lemmi-Fashion (GEMMI)
   (Cauza T-522/09)
   2010/C 51/79
   Limba în care a fost formulată acțiunea: engleza
   
      Părțile
   
   
      Reclamantă: Gemmi Furs Oy (Loviisa, Finlanda) (reprezentant: J. Tanhuanpää, avocat)
   
      Pârât: Oficiul pentru Armonizare în cadrul Pieței Interne (mărci, desene și modele industriale)
   
      Cealaltă parte în procedura care s-a aflat pe rolul camerei de recurs: Lemmi-Fashion Vertriebsgesellschaft mbH & Co. Bekleidungs KG (Fritzlar, Germania)
   
      Concluziile reclamantei
   
   
               —
            
            
               Anularea Deciziei din 21 octombrie 2009 a Camerei a patra de recurs a Oficiului pentru Armonizare în cadrul Pieței Interne (mărci, desene și modele industriale) emise în cauza R 1372/2008-4;
            
         
               —
            
            
               respingerea opoziției formulate de cealaltă parte din procedura care s-a aflat pe rolul camerei de recurs;
            
         
               —
            
            
               înregistrarea mărcii comunitare în cauză „GEMMI” pentru toate produsele incluse în clasa 25, în conformitate cu cererea de înregistrare a mărcii comunitare depuse de reclamantă;
            
         
               —
            
            
               obligarea pârâtului la plata cheltuielilor de judecată ale reclamantei, inclusiv a celor efectuate în procedura desfășurată în fața camerei de recurs și
            
         
               —
            
            
               obligarea celeilalte părți din procedura care s-a aflat pe rolul camerei de recurs la plata cheltuielilor de judecată ale reclamantei, inclusiv a celor efectuate în procedura desfășurată în fața camerei de recurs, în cazul în care aceasta va deveni parte în prezenta procedură.
            
         
      Motivele și principalele argumente
   
   
      Solicitantul mărcii comunitare: reclamanta.
   
      Marca comunitară vizată: marca „GEMMI” pentru produse din clasele 18, 24 și 25.
   
      Titularul mărcii sau al semnului invocat în sprijinul opoziției: cealaltă parte din procedura care s-a aflat pe rolul camerei de recurs.
   
      Marca sau semnul invocat în sprijinul opoziției: marca înregistrată în Germania „LEMMI” pentru produse din clasa 25; înregistrarea internațională a mărcii „LEMMI fashion” pentru produse din clasa 25; marca anterioară neînregistrată „LEMMI”, utilizată în comerț în Germania pentru îmbrăcăminte.
   
      Decizia diviziei de opoziție: respinge opoziția în totalitate.
   
      Decizia camerei de recurs: anulează decizia atacată și respinge cererea de înregistrare a mărcii comunitare în cauză pentru produse din clasa 25.
   
      Motivele invocate:
   
   Încălcarea normei 19 alineatul (2) litera (a) punctele (i) și (ii) din Regulamentul nr. 2868/95 (1) al Comisiei, întrucât camera de recurs nu a studiat în mod corect și/sau suficient dovada existenței drepturilor anterioare; încălcarea normei 22 alineatul (3) din Regulamentul nr. 2868/95, întrucât camera de recurs nu a evaluat în mod corect și/sau suficient dovada utilizării prezentată; încălcarea articolului 8 alineatul (1) litera (b) din Regulamentul nr. 207/2009 al Consiliului, întrucât camera de recurs, pe de o parte, nu a evaluat în mod corect asemănarea mărcilor în cauză și, pe de altă parte, nu a evaluat în mod corect nivelul de atenție al publicului relevant; încălcarea articolului 75 din Regulamentul nr. 207/2009 al Consiliului, întrucât camera de recurs nu i-a dat reclamantei posibilitatea de a-și prezenta observațiile cu privire la dovezile prezentate pentru a demonstra existența unor drepturi anterioare; încălcarea principiului protecției încrederii legitime, a principiului egalității de tratament și a principiului legalității.
   
      (1)  Regulamentul (CE) nr. 2868/95 al Comisiei din 13 decembrie 1995 de punere în aplicare a Regulamentului (CE) nr. 40/94 al Consiliului privind marca comunitară (JO 1995 L 303, p. 1, Ediție specială, 17/vol. 1, p. 189).